Diari Oficial de la Generalitat Valenciana


Sumari del DOGV 3733, del 18-04-2000 (2000/2890)

ORDRE de 13 de març de 2000, de la Conselleria de Justícia i Administracions Públiques, per la qual es convoca la primera edició dels cursos i proves de promoció interna del personal inclòs en el pla d'ocupació del personal assistent d'investigació de l'Institut Valencià d'Investigacions Agràries (IVIA).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2000/2890


Data del document
:   13-03-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * administració del personal
    * qualificació del personal
    * administració regional
    * concurs administratiu

ORDRE de 13 de març de 2000, de la Conselleria de Justícia i Administracions Públiques, per la qual es convoca la primera edició dels cursos i proves de promoció interna del personal inclòs en el pla d'ocupació del personal assistent d'investigació de l'Institut Valencià d'Investigacions Agràries (IVIA). [2000/Q2890]
  
Amb data 15 de desembre de 1999, el Govern Valencià va adoptar l'acord pel qual s'aprovava el pla d'ocupació del personal assistent d'investigació de l'IVIA, acord que va ser publicat en el Diari Oficial de la Generalitat Valenciana número 3.650, de 22 de desembre de 1999.
  
L'article 3.1 del referit acord estableix que, mitjançant ordre del conseller de Justícia i Administracions Públiques, es convocarà la primera edició de cursos i proves de promoció interna, en què podrà participar tot el personal que complisca els requisits establits en l'apartat 2 del pla d'ocupació.
  
En conseqüència, i en virtut de les competències que em vénen atribuïdes en els articles 27 del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell de la Generalitat Valenciana, i l'article 35.e de la Llei 5/1983, de 30 de desembre, del Govern Valencià, i en compliment de l'esmentada previsió, continguda en l'acord adoptat pel Govern Valencià,
  
ORDENE
  
Primer
  
Es convoquen els cursos selectius de promoció interna, corresponents a la primera edició dirigida al personal inclòs en el pla d'ocupació, aprovada per Acord del Consell de 15 de desembre de 1999 (DOGV número 3.650, de 22 de desembre), amb subjecció a allò que s'ha disposat en el propi pla i a allò que s'ha establit en la present ordre.
  
Segon
  
Els qui complisquen els requisits i condicions establits en l'apartat 2 del pla i desitgen prendre part en el procés de promoció interna de la present convocatòria, hauran de manifestar-ho formulant sol·licitud, segons el model que s'acompanya com annex I d'aquesta ordre, en què les persones aspirants indicaran el lloc de treball que ocupen i, si fa el cas, si estan en qualsevol tipus d'excedència o una altra situació administrativa.
  
Tercer
  
Les sol·licituds dirigides a la Direcció General de Funció Pública es presentaran en el Registre General de Documents de la Conselleria de Justícia i Administracions Públiques, carrer del Miquelet, 5, 46126 València, en els registres dels Serveis Territorials de la Conselleria d'Alacant i Castelló o a les oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies hàbils, comptadors des de l'endemà de la publicació de la present convocatòria en el Diari Oficial de la Generalitat Valenciana.
  
Quart
  
Finalitzat el termini de presentació de sol·licituds, la Direcció General de Funció Pública publicarà en el Diari Oficial de la Generalitat Valenciana la relació d'admesos i exclosos en la realització dels cursos i proves selectives.
  
Cinqué
  
Publicada la relació a què es refereix l'apartat anterior, els aspirants podran formular durant un termini de 10 dies hàbils, comptadors a partir de l'endemà de la publicació, les al·legacions que estimen oportunes, així com esmenar les faltes en què hagueren incorregut i acompanyar els documents preceptius no presentats, juntament amb la sol·licitud, de conformitat amb el que disposa l'article 71 de l'esmentada Llei 30/1992, de 26 de novembre.
  
Sisé
  
Transcorregut el termini anterior i esmenats els defectes i vistes les reclamacions, la Direcció General de Funció Pública dictarà resolució elevant a definitiva la llista d'admesos i exclosos, que es publicarà en el Diari Oficial de la Generalitat Valenciana.
  
Seté
  
L'Institut Valencià d'Administració Pública determinarà el calendari de celebració dels citats cursos, règim horari i lloc de realització d'aquests, mitjançant les corresponents resolucions de la Direcció General de Funció Pública, que seran publicades en el Diari Oficial de la Generalitat Valenciana. Així mateix, l'Institut Valencià d'Administració Pública designarà el professorat que impartirà els cursos.
  
Vuité
  
El tribunal qualificador dels cursos i proves selectives de promoció interna i d'adaptació de la relació jurídica, que haurà de realitzar l'avaluació continuada en els cursos selectius i la qualificació de les proves finals, estarà format pels següents membres:
  
Titular:
  
President: Manuel Talón Cubillo, investigador de l'IVIA.
  
Secretari: Julio César Rodríguez-Gavela López, cap de Secció d'Informes i Estudis de la Direcció General de Funció Pública.
  
Vocals:
  
Carlos Ramos Mompó, investigador de l'IVIA.
  
Miguel Ángel del Río Gimeno, investigador de l'IVIA.
  
Vicente Castell Roig, investigador de l'IVIA.
  
Manuel Eduardo Vera Quesada, cap del Servei de Riscs Laborals Sector Administració.
  
Un representant d'UGT.
  
Un representant de CCOO.
  
Un representant de CSIF.
  
Suplent:
  
President: Fernando Pomares García, investigador de l'IVIA.
  
Secretaria: Rosalía Beltrán Ascó, cap de Secció de Gestió de Personal de la Direcció General de Funció Pública.
  
Vocals:
  
Pedro Caballero Villar, investigador de l'IVIA.
  
Rafael Bono Ubeda, investigador de l'IVIA.
  
José Mª Martínez Jávega, investigador de l'IVIA.
  
Rafael Aguilar Agustín, técnic de funció pública.
  
Un representant d'UGT.
  
Un representant de CCOO.
  
Un representant de CSIF.
  
Nové
  
Als efectes de comunicacions i de qualsevol una altra incidència derivada d'aquesta convocatòria, el tribunal qualificador tindrà la seua seu a la Conselleria de Justícia i Administracions Públiques, carrer del Miquelet, 5, de València.
  
Deu
  
El règim jurídic de funcionament del tribunal qualificador serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Aministratiu Comú, per al funcionament dels òrgans col·legiats, devent els seus membres abstenir-se i podent ser objecte de recusació pels interessats, quan concórreguen en aquells alguna de les circumstàncies previstes en els articles 28 i 29 de la referida llei.
  
Onze
  
La present convocatòria, les seues bases i tots els actes administratius que siguen dictats en el seu desplegament, llevat dels acords i actuacions de la Comissió d'Admissió i Seguiment del Pla d'Ocupació del Sector del Menor, podran ser impugnats per les persones interessades mitjançant la interposició de recurs contenciós administratiu en el termini de dos mesos, comptadors des de l'endemà de la seua publicació davant de la seu del Jutjat Contenciós Administratiu de la ciutat de València, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament un recurs de reposició davant del mateix òrgan que va dictar l'acte que es recorre en el termini d'un mes, comptador des de l'endemà de la publicació, o qualsevol altre recurs que estime procedent per a la defensa dels seus interessos.
  
València, 13 de març de 2000
  
El conseller de Justícia i Administracions Públiques,